**KÚPNA ZMLUVA .............**

uzavretá podľa § 409 a nasl. Obchodného zákonníka v znení neskorších predpisov medzi:

**I.**

**Zmluvné strany**

Obchodné meno: eMKa Plus, s.r.o. .

Sídlo: Tepličská cesta 14A/744, 052 01 Spišská Nová Ves

V jeho mene konajúci: konateľ - Ladislav Matiščík

Bankové spojenie: Slovenská sporiteľňa, a.s.

IBAN: SK 84 0900 0000 0004 0348 3377

IČO: 36197378

DIČ: 2020034027

IČ DPH: SK 2020034027

Internetová adresa: emkaplus.sk

(ďalej len „kupujúci“)

a

Obchodné meno: ............................................... *(vyplní uchádzač)*

Zapísaný v: ............................................... *(vyplní uchádzač)*

Sídlo: ............................................... *(vyplní uchádzač)*

Zastúpená: ............................................... *(vyplní uchádzač)*

IČO: ............................................... *(vyplní uchádzač)*

IČ DPH: ............................................... *(vyplní uchádzač)*

Bankové spojenie: ............................................... *(vyplní uchádzač)*

IBAN: ............................................... *(vyplní uchádzač)*

E-mail: ............................................... *(vyplní uchádzač)*

Tel: ............................................... *(vyplní uchádzač)*

Fax: ............................................... *(vyplní uchádzač)*

Internetová adresa: ............................................... *(vyplní uchádzač)*

(ďalej len „predávajúci“)

(kupujúci a predávajúci ďalej spolu ako „zmluvné strany" a jednotlivo ako „zmluvná strana")

**PREAMBULA**

Kupujúci a predávajúci uzatvárajú túto zmluvu ako výsledok výzvy na predkladanie ponúk na zákazku – s názvom Automatická ohýbačka.

**II.**

**Predmet zmluvy**

2.1.Predmetom tejto zmluvy je záväzok predávajúceho dodať kupujúcemu predmet zákazky:

|  |  |
| --- | --- |
| *Predmet* | *Množstvo* |
| Automatická ohýbačka | 1 ks |

a previesť na kupujúceho vlastnícke právo k uvedenému tovaru a záväzok kupujúceho tovar prevziať do vlastníctva a zaplatiť predávajúcemu dojednanú kúpnu cenu, a to všetko za podmienok dojednaných v tejto zmluve.

2.2.Predmet zmluvy je bližšie špecifikovaný v Prílohe č. 1 k tejto zmluve, ktorá je jej neoddeliteľnou súčasťou.

2.3 Súčasťou dodania požadovaného tovaru je aj doprava na miesto dodania, montáž, zapojenie zariadenia a uvedenie do prevádzky, vykonanie skúšobnej prevádzky a odovzdanie dokladov potrebných na užívanie predmetu zmluvy a výkon vlastníckeho práva kupujúceho. Zaškolenie zamestnancov kupujúceho ohľadne obsluhy zabezpečí predávajúci na vlastné náklady. Záväzok predávajúceho dodať tovar sa považuje za splnený až riadnym splnením záväzkov podľa tohto ods. zmluvy.

**III.**

# Kúpna cena a platobné podmienky

3.1. Kúpna cena za predmet zmluvy je stanovená dohodou zmluvných strán podľa zákona č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.

3.2. Kúpna cena za predmet zmluvy v rozsahu podľa čl. I tejto zmluvy je uvedená v Prílohe č. 2, ktorá je neoddeliteľnou súčasťou tejto zmluvy. K cene bude účtovaná daň z pridanej hodnoty v súlade s príslušnými predpismi.

3.3.V kúpnej cene sú zahrnuté všetky náklady predávajúceho spojené s dodaním tovaru a prevodom vlastníckeho práva, vrátane nákladov na balenie, dopravu do miesta dodania, poistenie, náklady inštalácie, skúšobnej prevádzky a pod.

3.4.Dohodnutú kúpnu cenu je možné meniť len na základe písomného dodatku k zmluve podpísaného zmluvnými stranami. Takáto zmena nesmie byť v rozpore s § 18 zákona č. 343/2015 Z. z. o verejnom obstarávaní a o zmene a doplnení niektorých zákonov.

3.5. Kúpnu cenu za tovar sa kupujúci zaväzuje zaplatiť predávajúcemu na základe faktúry riadne vystavenej predávajúcim a doručenej kupujúcemu. Predávajúcemu budú poskytnuté zálohové platby vo výške 30% z ceny predmetu zmluvy na základe preddavkovej faktúry vystavenej predávajúcim po vystavení objednávky a 60 % z ceny predmetu zmluvy pred vyskladnením zariadenia. Zostatok kúpnej ceny vo výške 10% bude predávajúcim fakturovaný po uvedení do prevádzky a po protokolárnom prebratí a to bezhotovostným prevodom na účet predávajúceho uvedený na faktúre.

3.6.V prípade, ak je kupujúci v omeškaní so zaplatením kúpnej ceny za technológiu, predávajúci má nárok na úrok z omeškania vo výške 0,05% z dlžnej sumy za každý aj začatý deň omeškania.

**IV.**

**Čas plnenia a prevzatie tovaru, miesto plnenia**

4.1. Predávajúci sa zaväzuje dodať kupujúcemu tovar, uvedený v čl. II tejto zmluvy, a to v lehote do 6 mesiacov od vystavenia záväznej objednávky kupujúcim.

Miesto dodania predmetu zmluvy je : eMKa Plus s.r.o., Tepličská cesta 14A/744, 052 01 Spišská Nová Ves

4.2. Kupujúci sa zaväzuje uvedenú dodávku tovaru od predávajúceho prevziať po tom, čo ho predávajúci na dodanie tovaru upovedomí dohodnutým spôsobom, a to mailom, prípadne listom, zaslaným na adresu kupujúceho, uvedenej v záhlaví tejto zmluvy. Kupujúci je povinný písomne potvrdiť prevzatie tovaru.

4.3.V prípade omeškania predávajúceho s dodaním predmetu zmluvy (v rozsahu záväzku podľa čl. I. tejto zmluvy) má kupujúci nárok na zmluvnú pokutu vo výške 0,05 % denne z ceny nedodaného alebo neskoro dodaného predmetu zmluvy. Zaplatením zmluvnej pokuty nie je dotknutý nárok kupujúceho na náhradu škody. Pokiaľ predmet zmluvy nebude dodaný ani v dodatočnej lehote určenej kupujúcim, kupujúci je oprávnený od tejto zmluvy odstúpiť a má nárok na náhradu škody, ktorá mu nedodaním tovaru vznikla.

4.4.Predávajúci sa zaväzuje tovar zabaliť a vybaviť na prepravu, pričom náklady s tým spojené sú už zahrnuté v kúpnej cene. Tovar musí byť dodaný, príp. zabalený takým spôsobom, ktorý dostatočne zabezpečí jej ochranu a uchovanie.

4.5.Predávajúci je povinný po dodaní tovaru do miesta dodania tovar nainštalovať, uviesť do prevádzky, vykonať skúšobnú prevádzku a riadnym spôsobom zaškoliť poverených zamestnancov kupujúceho ohľadne obsluhy uvedenej tovaru. O zaškolení spíšu oprávnení zástupcovia predávajúceho a kupujúceho relevantný doklad. Až riadnym splnením povinností podľa tohto ods. zmluvy sa záväzok predávajúceho dodať technológiu považuje za splnený.

4.6.Pri odovzdaní a prevzatí tovaru podpíšu predávajúci a kupujúci alebo ich poverení zástupcovia v mieste dodania preberací protokol/dodací list, ktorý obsahuje najmä, nie však výlučne: dátum odovzdania a prevzatia tovaru, záznam z prvej vonkajšej obhliadky tovaru, súpis zjavných vád zistiteľných na tovare pri vonkajšej obhliadke.

4.7.Spolu s tovarom je predávajúci povinný odovzdať kupujúcemu všetky doklady, ktoré sa k nemu vzťahujú a ktoré sú potrebné na užívanie a na výkon vlastníckeho práva, a to najmä, nie však výlučne návod na obsluhu v slovenskom príp. českom jazyku, preberací protokol/dodací list, záručný list a iné relevantné dokumenty.

4.8.Momentom uvedenia tovaru predávajúcim do prevádzky v mieste jej dodania podľa tejto zmluvy prechádza nebezpečenstvo škody na tovare na kupujúceho. Vlastnícke právo k tovaru kupujúci nadobudne až po úplnom zaplatení kúpnej ceny podľa čl.3.

4.9.Subdodávatelia nie sú účastníkmi tohto záväzkového vzťahu a z tejto zmluvy im nevznikajú žiadne práva a povinnosti. Za ich činnosť v plnom rozsahu zodpovedá predávajúci, ako keby predmet zmluvy plnil sám.

4.10.V prípade neuvedenia subdodávateľov v zmluve musí celý predmet zmluvy podľa článku I. tejto zmluvy dodať predávajúci. Predávajúci uvedie všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

4.11.Predávajúci je povinný oznámiť akúkoľvek zmenu údajov o subdodávateľovi kupujúcemu.

4.12.Zmena subdodávateľa je možná len na základe jeho písomného odsúhlasenia kupujúcim formou dodatku k tejto zmluve.

**V.**

**Zodpovednosť za vady , záruka**

5.1.Predávajúci je povinný dodať kupujúcemu predmet zmluvy v množstve a akosti podľa podmienok tejto zmluvy a plne spôsobilý na užívanie na určený účel vyplývajúci z povahy tovaru. Predávajúci sa zaväzuje, že tovar ku dňu dodania bude v jeho výlučnom vlastníctve a nebude zaťažený žiadnymi právami tretích osôb a že zároveň bude spĺňať všetky všeobecne záväznými právnymi predpismi a technickými normami stanovené požiadavky na akosť, kvalitu, funkčnosť a prevádzkyschopnosť, ako aj všetky bezpečnostné, požiarne, hygienické a zdravotné normy. V prípade, že sa tak nestane, má tovar vady.

5.2. Predávajúci zodpovedá za právne i faktické vady, ktoré má tovar v okamihu prechodu nebezpečenstva škody na kupujúceho, a to aj vtedy, ak sa vada stane zjavnou až po tomto čase. Predávajúci zodpovedá aj za vadu, ktorá vznikne až po prechode nebezpečenstva škody na tovare na kupujúceho, ak je vada spôsobená porušením povinností predávajúceho.

5.3.Predávajúci týmto poskytuje na tovar záruku v dĺžke podľa typu tovaru, najmenej však po dobu 12 mesiacov. Záručná doba na tovar bude uvedená v záručnom liste, ktorý bude súčasťou odovzdávajúcej dokumentácie. Záručná doba začína plynúť dňom uvedenia tovaru predávajúcim do prevádzky v mieste dodania. Zárukou preberá predávajúci zodpovednosť najmä za to, že tovar bude po dojednanú dobu spôsobilý na užívanie na dojednaný účel a bude bez vád. Predávajúci bude na vlastné náklady zabezpečovať záručný servis tovaru.

5.4. Záručná doba neplynie po dobu, po ktorú nemohol kupujúci tovar užívať pre vady, za ktoré zodpovedá predávajúci.

5.5.Záruka sa nevzťahuje na vady spôsobené neodbornou manipuláciou s tovarom v rozpore s návodom na obsluhu, prípadne násilným a neoprávneným zásahom do tovaru.

5.6.V záručnej dobe predávajúci vykoná bezplatne záručné preventívne prehliadky tovaru vo výrobcom predpísanom rozsahu podľa servisného manuálu.

5.7.V záruke je zahrnuté aj bezplatné dodávanie náhradných dielov potrebných na riadne fungovanie tovaru, ako aj poradenská starostlivosť o tovar.

5.8. Predávajúci je zbavený zodpovednosti za vady, ku ktorým došlo v dôsledku neštandardného technologického postupu na základe požiadavky kupujúceho.

5.9. V prípade, že kupujúci neumožní predávajúcemu odstránenie vád v dohodnutom čase, má sa za to, že sa kupujúci vzdal svojho práva na odstránenie vád tovaru.

5.10. Predávajúcim poskytnutá záruka za akosť počas záručnej doby sa nevzťahuje na vady tovaru, spôsobené:

a) nesprávnym použitím alebo nesprávnou manipuláciou tovaru (stroja) alebo následkom nedodržania návodov, pokynov, nariadení predávajúceho, prevádzkových a technických podmienok, s ktorými bol kupujúci predávajúcim preukázateľne oboznámený (napr. zhotovovaním formy s výškou formy pod minimálnu výšku stroja, zhotovovaním formy s chybnou paralelitou, atď.)

b) používaním iných, než výrobcom schválených mazív

c) opravami a úpravami stroja neautorizovaným servisom, alebo nepreškoleným personálom kupujúceho

d) po predaní stroja alebo jeho častí tretej osobe, alebo ďalšie jeho komerčné použitie mimo rámca tejto kúpnej zmluvy s predávajúcim

e) použitím neoriginálnych náhradných dielov

f) zásahmi vyššej moci (napr. zemetrasenie, záplavy, požiare a pod.)alebo zavinením kupujúceho (napr. pád stroja, jeho poškodenie iným strojným zariadením, zrútenie konštrukcie, a pod.)

g) v dôsledku použitia neštandardného technologického postupu na základe požiadavky kupujúceho, ak bol kupujúci predávajúcim o takejto skutočnosti preukázateľne poučený

5.11. Pokiaľ je výsledkom začatého reklamačného konania predávajúceho prijatý záver, že kupujúcim uplatnená vada tovaru je vadou, na ktorú sa záruka predávajúceho nevzťahuje, servisné práce, objednané kupujúcim alebo ním poverenou osobou na odstránenie takejto vady, je povinný uhradiť kupujúci.

**VI.**

**Oznámenie vád a nároky z vád počas záručnej doby**

6.1.Vady tovaru je kupujúci povinný písomne reklamovať u predávajúceho bez zbytočného odkladu po ich zistení, najneskôr však do konca záručnej doby. Pre dodržanie podmienky písomnej reklamácie postačí uplatniť reklamáciu faxom, resp. emailom.

6.2.Ak si kupujúci uplatní nárok na odstránenie vady tovaru, predávajúci je povinný zabezpečiť, že servisný technik sa dostaví na opravu max. do 72 hodín od nahlásenia poruchy. Pod nástupom technika na opravu sa rozumie osobná návšteva technika na pracovisku oznámenom kupujúcim, pričom dni pracovného voľna a pracovného pokoja sa do uvedenej lehoty nezapočítavajú. Predávajúci je povinný zabezpečiť odstránenie vady v zmysle jeho plného sfunkčnenia na vlastné náklady, s odbornou starostlivosťou, najneskôr do siedmich pracovných dní od nahlásenia vady.

6.3.Pokiaľ si kupujúci neuplatní konkrétny spôsob odstránenia vady, alebo pokiaľ je vada neodstrániteľná spôsobom, ktorý zvolil kupujúci, predávajúci sa zaväzuje, že zvolí taký spôsob odstránenia vady, ktorý je najefektívnejší a najviac zodpovedá potrebám kupujúceho.

6.4. Ak predávajúci neodstráni vadu ani v dodatočnej primeranej lehote, ktorú mu kupujúci určil, alebo ak vyhlási, že vadu neodstráni, alebo ak je vada neodstrániteľná, kupujúci je oprávnený od zmluvy odstúpiť.

6.5. Predávajúci zodpovedá za škodu, ktorá vznikne kupujúcemu v dôsledku toho, že tovar mal vady. Predávajúci zároveň zodpovedá za škodu spôsobenú kupujúcemu nepravdivosťou a/alebo neúplnosťou ktoréhokoľvek z vyhlásení predávajúceho v tejto časti zmluvy.

**VII.**

**Odstúpenie od zmluvy**

7.1.Kupujúci je oprávnený písomne odstúpiť od tejto zmluvy v prípade, že predávajúci podstatne poruší zmluvné povinnosti. Za podstatné porušenie zmluvných povinností sa považuje, ako je uvedené v tejto zmluve, najmä, nie však výlučne, nedodanie technológie v zmysle dohodnutých podmienok riadne a včas a v kvalite podľa dohodnutých podmienok a jej neodovzdanie kupujúcemu v zmluvne dohodnutej lehote, ako aj neodstránenie vád predmetu kúpy za podmienok uvedených v tejto zmluve.

7.2.Pokiaľ predmet zmluvy nebude spĺňať podmienky a technické parametre požadované kupujúcim v procese obstarávania, kupujúci je oprávnený od tejto zmluvy odstúpiť a má nárok na náhradu škody, ktorá mu v dôsledku toho vznikla; škodou sa v tomto prípade rozumie aj rozdiel medzi kúpnou cenou podľa čl. IV. tejto zmluvy a kúpnou cenou, za ktorú kupujúci obstaral technológiu u iného dodávateľa z dôvodu nesplnenia podmienok predávajúcim týkajúcich sa technických parametrov predmetu zmluvy.

7.3.Predávajúci je oprávnený odstúpiť od tejto zmluvy, v prípade, že kupujúci nezaplatí dohodnutú kúpnu cenu v zmysle zmluvne dohodnutých platobných podmienok ani do 30 dní od uplynutia dojednanej lehoty splatnosti.

7.4.Odstúpenie od zmluvy je účinné okamihom doručenia písomného odstúpenia od zmluvy oprávneným účastníkom zmluvy druhému účastníkovi zmluvy. Právne účinky odstúpenia sa spravujú príslušnými ustanoveniami Obchodného zákonníka.

**VIII.**

**Záverečné ustanovenia**

8.1.Právne vzťahy touto zmluvou neupravené sa riadia slovenským právom, najmä príslušnými ustanoveniami Obchodného zákonníka, ako aj ďalšími relevantnými právnymi predpismi Slovenskej republiky.

8.2.Zmluvné strany sa zaväzujú, že všetky spory, ktoré vzniknú z tejto zmluvy alebo v súvislosti s ňou, vrátane sporov o výklad tejto zmluvy, budú riešené zmierom. Ak nedôjde k vyriešeniu sporov zmierom, zmluvné strany predložia spor na rozhodnutie súdu v Slovenskej republike príslušnému podľa procesných predpisov SR. Zmluvné strany sa dohodli, že táto zmluva a všetky vzťahy (hmotnoprávne aj procesné) z nej vyplývajúce sa budú spravovať právnym poriadkom Slovenskej republiky.

8.3.Táto zmluva môže byť doplnená a zmenená len na základe písomného dodatku podpísaného zmluvnými stranami.

8.5. Žiadna zo zmluvných strán nie je oprávnená postúpiť svoje práva a povinnosti podľa tejto zmluvy na inú osobu bez predchádzajúceho písomného súhlasu druhej zmluvnej strany.

8.6. Zodpovednosť strán za čiastočné alebo úplné neplnenie zmluvných povinností je vylúčená, ak sa takto stalo v dôsledku vyššej moci. Vyššia moc sa rozumie nepredvídaná alebo neodvrátiteľná udalosť, ktorá vznikla nezávisle na vôli zmluvných strán a ktorá znemožňuje po určitú dobu alebo trvalo, čiastočné alebo úplné plnenie záväzkov zmluvnej strany. Zmluvné strany sú povinné splniť záväzky vyplývajúce z tejto zmluvy, ako náhle účinky vyššej moci pominú, pričom dodacia lehota a všetky ostatné lehoty sa posúvajú o dobu pôsobenia vyššej moci. Zmluvné strany sa dohodli, že vyššia moc a okolnosti vylučujúce zodpovednosť dopadajú aj na touto zmluvou dohodnuté zmluvné pokuty.

8.7.Jednotlivé ustanovenia každého článku a odseku tejto zmluvy sú vymáhateľné nezávisle od seba a neplatnosť ktoréhokoľvek z nich nebude mať žiaden vplyv na platnosť ostatných ustanovení, s výnimkou prípadov, kedy je z dôvodu dôležitosti povahy alebo inej okolnosti týkajúcej sa takéhoto neplatného ustanovenia zrejmé, že dané ustanovenie nemôže byt' oddelené od ostatných príslušných ustanovení. V prípade, že niektoré z uvedených ustanovení bude neplatné, pričom jeho neplatnosť bude spôsobená niektorou jeho časťou, bude dané ustanovenie platiť tak, ako keby bola predmetná časť vypustená. Ak však takýto postup nie je možný, zmluvné strany sa zaväzujú uskutočniť všetky kroky potrebné za tým účelom, aby sa dohodli na ustanovení s podobným účinkom, ktorým sa neplatné ustanovenie v súlade s aplikovateľným právnym poriadkom nahradí.

8.8.Predávajúci je povinný strpieť výkon kontroly/auditu súvisiaceho s dodávaným tovarom, uskutočnenými stavebnými prácami a poskytnutými službami kedykoľvek počas platnosti a účinnosti Zmluvy o poskytnutí NFP, a to oprávnenými osobami a poskytnúť im všetku potrebnú súčinnosť.

Oprávnené osoby na výkon kontroly/auditu sú najmä:

a) Poskytovateľ a ním poverené osoby,

b) Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,

c) Najvyšší kontrolný úrad SR, Úrad vládneho auditu, Certifikačný orgán a nimi poverené osoby,

d) Orgán auditu, jeho spolupracujúce orgány a osoby poverené na výkon kontroly/auditu,

e) Splnomocnení zástupcovia Európskej Komisie a Európskeho dvora audítorov,

f) Orgán zabezpečujúci ochranu finančných záujmov EÚ,

g) Osoby prizvané orgánmi uvedenými v písm. a) až f) v súlade s príslušnými Právnymi predpismi SR a právnymi aktmi EÚ.“

8.9. Neoddeliteľnou súčasťou tejto zmluvy sú nasledujúce prílohy:

Príloha č. 1 - Podrobný technický opis a údaje deklarujúce technické parametre dodávaného predmetu zákazky

Príloha č. 2 - Cena dodávaného predmetu zákazky a jej položky v listinnej podobe

Príloha č. 3 - Zoznam Subdodávateľov

8.10. Zmluva je vyhotovená v piatich rovnopisoch, pričom kupujúci obdrží tri vyhotovenia zmluvy a predávajúci obdrží dve vyhotovenia zmluvy.

8.11. Zmluvné strany vyhlasujú, že si túto zmluvu prečítali, jej obsahu porozumeli a súhlasia s ním a že zmluvu uzatvárajú slobodne, vážne a bez nátlaku, na znak čoho pripájajú svoje podpisy.

8.12. Zmluva nadobúda platnosť a účinnosť dňom jej podpisu oprávnenými zástupcami zmluvných strán.

V ..........................,dňa: V............................................ , dňa:

Predávajúci: Kupujúci:

.................................................. ..................................................

*(vyplní uchádzač)*

**Príloha č. 3 Kúpnej zmluvy**

**Zoznam subdodávateľov**

|  |  |  |  |  |
| --- | --- | --- | --- | --- |
| *P.č.* | *Názov firmy a sídlo subdodávateľa, IČO* | *Údaje o osobe oprávnenej konať za subdodávateľa (meno a priezvisko, adresa pobytu, dátum narodenia)* | *Predmet dodávok, prác alebo služieb* | *Podiel na celkovom objeme dodávky (%)* |
|  |  |  |  |  |
|  |  |  |  |  |
|  |  |  |  |  |

V ..........................,dňa: V.............................. , dňa:

Predávajúci: Kupujúci:

.................................................. ..................................................

*(vyplní uchádzač)*